

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

RĪKOJUMS

# Ogrē

|  |  |
| --- | --- |
| Dokumenta datums ir tā elektroniskās parakstīšanas datums | Nr. S/159 |
|  |

*Par ierobežotas pieejamības informācijas statusa noteikšanu*

Pamatojoties uz Informācijas atklātības likuma 5.panta trešo daļu, 6., 7., 8.pantu, 9.panta trešo daļu, 11.panta ceturto daļu, 16.panta pirmo daļu, Ogres novada pašvaldības 2024.gada 27.jūnija saistošo noteikumu Nr.25/2024 “Ogres novada pašvaldības nolikums” 29.4.apakšpunktu, 38. un 39. punktu

NOSAKU:

1. Apstiprināt Ogres novada pašvaldības administrācijas (turpmāk – Pašvaldības administrācija) ierobežotas pieejamības informācijas sarakstu (Pielikums Nr. 1).
2. Ierobežotas pieejamības informāciju atbilstoši informācijas pieprasījumā norādītajam pamatojumam un informācijas izmantošanas mērķim izsniedz Ogres novada pašvaldības izpilddirektora vietnieks vai atbilstoši savai kompetencei, kas noteikta iekšējos normatīvajos aktos, Pašvaldības administrācijas struktūrvienības vadītājs vai komisijas priekšsēdētājs.
3. Ierobežotas pieejamības informācijas pieprasītājs pirms pieprasītās informācijas saņemšanas aizpilda un paraksta apliecinājumu par ierobežotas pieejamības informācijas izmantošanas mērķi (Pielikums Nr. 2). Apliecinājums nav jāaizpilda tajā gadījumā, kad saņēmējam tiek izsniegta ierobežotas pieejamības informācija, kas ietver informāciju par pašu saņēmēju.
4. Ja vispārpieejamās informācijas pieprasījuma gadījumā pieprasītā informācija ietver arī ierobežotas pieejamības informāciju, Pašvaldības administrācijas amatpersona/darbinieks izsniedz tikai to informācijas daļu, kas ir vispārpieejama, bet ierobežotas pieejamības informāciju izsniedz atbilstoši spēkā esošajiem normatīvajiem aktiem un šī rīkojuma 2.punktā noteiktajam.
5. Ja Pašvaldības administrācijas amatpersona/darbinieks konstatē, ka dokumenti, kas satur ierobežotas pieejamības informāciju, ir nozaudēti vai neatļauti izpausta tajos ietvertā informācija, tad amatpersona/darbinieks nekavējoties par konstatēto informē tiešo vadītāju, kurš informē pašvaldības izpilddirektora vietnieku.
6. Izpilddirektora vietnieks pieņem lēmumu par turpmāko rīcību šī rīkojuma 5. punktā minētajā gadījumā.
7. Kancelejai ar attiecīgu uzdevumu Elektroniskajā dokumentu vadības sistēmā (Namejs) nodot darbam šo rīkojumu visiem Pašvaldības administrācijas darbiniekiem un komisiju priekšsēdētājiem.
8. Komunikācijas nodaļai piecu darbdienu laikā pēc rīkojuma izdošanas ievietot Ogres novada pašvaldības administrācijas ierobežotas pieejamības informācijas sarakstu pašvaldības oficiālajā tīmekļvietnē [www.ogresnovads.lv](http://www.ogresnovads.lv).
9. Šis rīkojums stājas spēkā šī gada 11.novembrī un ir spēkā vienu gadu.
10. Kontroli par rīkojuma izpildi paturu sev.

Pielikumā:

1. Ogres novada pašvaldības administrācijas ierobežotas pieejamības informācijas saraksts uz 4 lapām;
2. Apliecinājums par ierobežotas pieejamības informācijas izmantošanas mērķi uz 1 lapas.

|  |  |
| --- | --- |
| Izpilddirektora vietniece | Dana Bārbale |

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU

Ingūna Šubrovska

65071163

inguna.subrovska@ogresnovads.lv